Şaristanê Baselî de vengdayîşê Meclîsê Cinîyan ê Ronahî ser o rayberîya Mayanê Haştîye de aktîvîteyêke ameye kerdene. Aktîvî de bîyografîyê dadîyan ê xoverdayoxan ameyî wendene û pankarta bi nuşteyê 'Dadîyan rê sozê ma welatêk o ke pê vilikan xemilîyayo' ameye akerdene.
Aktîvîte de têkoşînê Halîse Aksoya ke cenazaya lajê ci gerîla Agîd Îpekî pê kargoo erşawîyaye ci,  Berfo Kirbayira ke seba cenazaya lajê xo yê vînîbîyayeyî têkoşîn kerdêne, Suate Mustafaya ke kênaya ci Hevrîne Xelef îşxalê Rojawanî de hetê cergan ra amebî qetilkerdene, Taybete Înana ke wextê xoverdayîşê xoîdarekerdişî de cenazaya ci 7 roja  erdî de mendbî û Emîne Şenyaşara ke 2 lajê ci hetê merdimanê Wekîlê AKPyî ra kişîyabî ser o ame qalkerdene.
Zurih de zî bi heman heqayî aktîvîteyêke ameye kerdene.
